MERILA ZA PREVERJANJE IN OCENJEVANJE ZNANJA
Program: Gimnazija, 1. letnik
Predmet: INFORMATIKA
Šolsko leto: 2025/26
Pripravila: Vera Orešnik
Znanje pri informatiki se ocenjuje v skladu s Pravilnikom o ocenjevanju znanja v srednjih šolah, Učnim načrtom za informatiko ter Predmetnim izpitnim katalogom za informatiko. 
Merila so bila sprejeta na sestanku aktiva 29. 8. 2025.

PREVERJANJE ZNANJA
Preverjanje znanja je sestavni del pouka, zato poteka sproti skozi celotno šolsko leto. Namen preverjanja je povratna informacija dijaku in učitelju o doseženem znanju. Preverjanje je lahko ustno ali pisno in se ne vrednoti z oceno.
Oblike sprotnega preverjanja znanja so naslednje:
· kratko ustno preverjanje tekoče snovi (do 5 minut)
· kratko pisno preverjanje tekoče snovi (do 15 minut)

OCENJEVANJE
Ocenjuje se poznavanje in razumevanje učne snovi, sposobnost zajemanja in obdelave podatkov in sposobnost reševanja problemov. Ocenjevanje je vrednotenje dijakovega znanja, ki je izraženo s številčnimi ocenami 1, 2, 3, 4 in 5, in se vpiše v uradno dokumentacijo.
OBLIKE OCENJEVANJA
1. PISNO preverjanje znanja za oceno
2. USTNO preverjanje znanja za oceno
3. DRUGE OBLIKE pridobivanja ocen: 
domače naloge
seminarske naloge
praktično delo
referati
projektne naloge
raziskovalne naloge
nastop/predstavitev
doseženi rezultati na tekmovanjih

Z zgoraj omenjenimi načini lahko dijak prejme samostojno oceno ali določeno število točk, ki se mu upoštevajo pri ustnem ali pisnem ocenjevanju.
Pri seminarskih in projektnih nalogah je potrebno izdelek oddati in ga zagovarjati ali predstaviti pred razredom.

MERILA ZA OCENJEVANJE
Kriterije za omenjene oblike ocenjevanj oblikuje učitelj in z njimi seznani dijake pred ocenjevanjem. 
Ocene se določijo po naslednjem kriteriju:
	ODSTOTKI
	OCENA

	od 90% do 100%
	Odlično (5)

	od 80% do 89%
	Prav dobro (4)

	od 65% do 79%
	Dobro (3)

	od 50% do 64%
	Zadostno (2)

	od 0% do 49%
	Nezadostno (1)




MERILA ZA PISNO OCENJEVANJE
Se izvaja kot pisno odgovarjanje na zastavljena vprašanja.
Pisna naloga je sestavljena iz poznavanja teoretičnega dela predmeta in/ali praktičnega dela z računalnikom.
Pisna naloga je napovedana.
Pred pisno nalogo se znanje preverja.
Pisna ocenjevanje traja do 45 minut.
Pri vprašanjih oz. nalogah je navedeno možno število točk. 

MERILA ZA USTNO OCENJEVANJE
Je praviloma napovedano.
Vprašanja pri ustnem ocenjevanju zajemajo dogovorjeno predelano snov ali predelano snov določenega ocenjevalnega obdobja. Pri ocenjevanju ustnih odgovorov izpraševalec ocenjuje poznavanje in razumevanje učne snovi, sposobnost obdelave podatkov ter sposobnost reševanja problemov. Vprašanja pri ustnem ocenjevanju preverjajo znanja na različnih zahtevnostnih nivojih.
Učitelj pri vsakem vprašanju lahko točkuje odgovore in določi glede na zgornje kriterije in tabelo za določanje ocene pri ustnih ocenjevanjih.
V skladu s 13. členom Pravilnika o ocenjevanju znanja v srednjih šolah se ustno ocenjevanje pri predmetu izvede najmanj enkrat v šolskem letu, v kolikor je to mogoče. Preverjanje se po potrebi porazdeli po vsem ocenjevalnem obdobju, tako da se ocena oblikuje iz več delnih ocen. Le tako je mogoče pri vsakem dijaku preveriti in oceniti vse sklope snovi.
Ocena se določi po naslednjih kriterijih:
odlično (5): Pri vseh vprašanjih in nalogah je nedvoumno, da dijak predelano snov pozna celovito in natančno, sposoben je povezovati ločene dele snovi, razmišlja logično, povezuje teorijo in prakso, nakazane probleme rešuje samostojno, naloge reši pravilno brez pomoči učitelja, rezultate pa ustrezno interpretira.
prav dobro (4): Odgovori na vprašanja so celoviti, vendar dijak snov slabše povezuje, napake so minimalne, potrebna je pomoč učitelja pri podrobnejši razlagi problemov, naloge reši z malenkostno pomočjo učitelja.
dobro (3): Dijak s pomočjo podvprašanj odgovori na zastavljena vprašanja, vendar ne odgovarja povsem prepričljivo in tekoče, učiteljeva pomoč je nujna, pri reševanju nalog učitelj že na začetku pomaga zastaviti pravilen postopek reševanja.
zadostno (2): Dijak mora posredovati vsaj polovico pravilnih odgovorov, nalogo pa reševati ob navodilih učitelja. Snov pozna le v osnovah, izražanje je nepovezano, napake so pogoste, le težko jih popravlja, pri odgovarjanju je negotov.
nezadostno (1): Dijak je kljub posredovanju odgovorov neuspešen in ne odgovori niti na polovico zastavljenih vprašanj. Naloge ne zna rešiti kljub pomoči učitelja.

MERILA ZA OCENJEVANJE VAJ NA RAČUNALNIKU
Vsako konferenco se enkrat oceni reševanje naloge na računalniku.
Preverja in ocenjuje se razumevanje podanih postopkov, kako podrobna navodila potrebuje za vajo in kako zna predstaviti posamezno nalogo.
Vse vaje mora dijak izdelati v šoli. V kolikor je bil odsoten, se mora za nadomestni termin dogovoriti z učiteljem.
Prepovedano je odnašanje in prinašanje datotek od doma npr. z USB ključkom - take naloge se ocenijo negativno.
V primeru goljufanja, se naloga oceni negativno.
Vse opravljene vaje dijaki shranjujejo v osebno mapo dijaka na računalniku, nato vajo pošljejo v spletno učilnico – samo tako se upošteva, da je vaja opravljena. Učitelj pregleda vaje in jih ovrednoti, dijaku v primeru nejasnosti lahko zastavi dodatna vprašanja oz. zahteva pojasnila. 
Vsaka naloga je ovrednotena s točkami. 
Ocena se določi po naslednjih kriterijih:

	Kriterij
	5
	4
	3
	2
	1

	Poznavanje učne snovi
	Temeljito,
tudi na višjih nivojih
	Temeljito poznavanje osnov, pomanjkljivo poznavanje snovi na višjem nivoju
	Dobro poznavanje osnov
	Pomanjkljivo poznavanje učne snovi na osnovnem nivoju
	Ne pozna učne snovi

	Razumevanje
	Popolno razumevaje
	Razumevanje večine pojmov
	Dobro razumevanje temeljnih pojmov
	Pomanjkljivo razumevanje temeljnih pojmov
	Ne razume

	Sposobnost obdelave podatkov
	Spreten, hiter in iznajdljiv. Natančen in temeljit, kreativen.
	Temeljito obvlada osnove.
	Dober v osnovah.
	Pomanjkljivo poznavanje osnov
	Ne pozna osnov

	Sposobnost reševanja problemov
	Temeljito, tudi sposobnost
	Dober pri reševanja temeljnih
	Dober pri reševanja
	Sposobnosti reševanja lažjih rutinskih
	Ne zna



MERILA ZA OCENJEVANJE DOMAČIH NALOG
Domače naloge so obvezne. Če jih dijak ne opravlja, lahko po presoji učitelja, izgubi pravico do dodatnih možnosti za izboljševanje ocene. Lahko pa dijak pridobi oceno, v primeru da predstavi rešitev domače naloge v razredu. Učitelj mu lahko postavi dodatna vprašanja oz. zahteva določena pojasnila. Naloga se vrednoti kot pri ustnem ocenjevanju.
MERILA ZA OCENJEVANJE SEMINARSKE NALOGE 
Seminarska naloga predstavlja pisno predstavitev informacij.
Elementi, ki morajo biti vključeni pri izdelavi seminarske naloge:
· besedilo ima najmanj 2000 in največ 3500 besed
· vsaj 5 slik, ena naj bo lastno delo (narisana z enim od računalniških grafičnih programov)
· vsaj dve tabeli in en grafikon (grafična ponazoritev podatkov v tabeli)
Splošne in oblikovne zahteve:
Robovi strani: vsi 2,5 cm
Določen slog Navaden: pisava Arial, velikost pisave 12 pt, poravnava obojestranska, razmiki pred in po odstavku 6 pt, razmik vrstic večkratni 1,5 pt
Določeni slogi za naslove: (obkljukaj samodejno posodobitev)
· glavni naslov – nivo 1, Naslov 1: Arial, 16 pt, krepko besedilo, leva poravnava, razmiki pred in po odstavku 18 pt, razmik vrstic večkratni 1,4 pt, oštevilčen
· podnaslov – nivo 2, Naslov 2: Arial, 14 pt, krepko besedilo, leva poravnava, razmiki pred in po odstavku 18 pt, razmik vrstic večkratni 1,4 pt, oštevilčen
· naslovi povzetek, kazalo vsebine, kazalo slik - Naslov TOC: Arial, 14 pt, krepko besedilo, leva poravnava, razmiki pred in po odstavku 18 pt, razmik vrstic večkratni 1,4 pt
Naslovnica:
· Logotip šole
· Napis, velikost pisave 16 pt, velike tiskane črke: Srednja zdravstvena šola Ljubljana, Seminarska naloga pri informatiki
· Naslov, velikost pisave 18 pt, velike tiskane črke: ŽVIŽGAČI
· Iz dane povezave vstavi sliko, ki predstavlja vsebino, izberi bel okvir.
· Pod sliko v isti vrstici vstavi napis levo Mentorica: Ime in priimek, desno Avtor: Ime in priimek, velikost pisave 12 pt. Za razmik uporabljaj tabulatorje.
· V zadnji vrstici vstavi Ljubljana, mesec leto, sredinsko poravnano, velikost pisave 12 pt.
Glava/Noga dokumenta:
· [bookmark: _Hlk163466999]Glava: 1,5 cm od vrha, pisava Arial, velikost 10 pt, ležeče, spodnja obroba. Napis: levo  Žvižgači, desno ime in priimek in razred. Za razmike uporabljaj tabulatorje.
· Noga: samodejno številčenje strani, številka strani desno spodaj, velikost 10 pt, 1,0 cm od spodnjega roba
· Naslovnica nima glave in noge. 
Povzetek na drugi strani (10-20 vrstic)
Samodejno kazalo vsebine na 3. strani (kar zahteva predhodno oblikovanje slogov naslovov in podnaslovov) 
Samodejno kazalo slik za kazalom vsebine
Vsebinska struktura naloge: Uvod, Jedro, Zaključek
Slike naj bodo primerno vključene v besedilo,  podnaslovljene in oštevilčene. Oblika napisa: Arial, 10 pt, ležeče
Tabele naj bodo oblikovane z obrobami in senčenjem, poravnavo in primerno poudarjeno glavo. Tudi tabela in grafikon morata biti opremljena z ustreznim komentarjem oz. naslovom.
Viri: uporabljeni morajo biti vsaj trije različni viri iz skupin: a) pisni viri b) gradiva, shranjena v računalniku (clipart), c) internet, d) zgoščenka, e) skenirane slike f) anketa, intervju (ki si jih sam opravil). Pazite na ustrezno navedbo virov, da jih lahko bralec in ocenjevalec preveri.
Datoteka je poimenovana: ime_priimek_razred.docx in oddana v spletno učilnico.

Dijak s pisnim preizkusom v šoli pokaže, da zna oblikovati besedilo za seminarsko nalogo po navodilih.
MERILA ZA OCENJEVANJE PREDSTAVITVE
Dijak pripravi predstavitev seminarske naloge ali druge teme s področja računalništva in informatike.

	Kriterij
	Možne točke

	Izdelava računalniške predstavitve
	20

	Zgradba predstavitve (uvod, jedro, zaključek, razprava)
	10

	Jezik
	5

	Izvirnost pri izvedbi (izvedba nastopa, uporaba pripomočkov)
	10

	Sodelovanje z udeleženci
	5



POGOJ ZA ZAKLJUČENO POZITIVNO OCENO
Za zaključeno pozitivno oceno mora dijak pridobiti:
1. Obvezna pozitivna ocena iz pisnega ocenjevanja v 1. ocenjevalnem obdobju iz teoretičnih vsebin.
1. Obvezna pozitivna ocena iz ustnega ocenjevanja v 1. ocenjevalnem obdobju iz teoretičnih vsebin ali tudi iz opravljenih vaj na računalniku, predstavitve domače naloge v obliki informacijskega problema, sodelovanja – kot posebna ocena.
1. Obvezna pozitivna ocena iz seminarske naloge v 2. ocenjevalnem obdobju iz urejanja besedil. Dijaki seminarsko nalogo zagovarjajo oz. opravijo pisni preizkus iz urejanja besedila. 
· Če dijak uspešno ne opravi pisnega preizkusa, je seminarska naloga ocenjena negativno. 
· Če dijak ne odda seminarske naloge je neocenjen. Oceno lahko pridobi oz. popravi do konca šolskega leta. 
1. Obvezna pozitivna ocena iz predstavitve v 2. ocenjevalnem obdobju. Dijaki predstavijo določeno strokovno  temo s področja računalništva in informatike ali drugega predmeta, ki jo učitelj predhodno odobri. Pri tem morajo upoštevati vsa priporočila za kvalitetno predstavitev. 
· Dijak, ki seminarske naloge ne pripravi oz. ne predstavi, je neocenjen. 
· Dijak, ki ne opravi zagovora, je ocenjen nezadostno, in ima še eno možnost, da ponovno opravlja zagovor.
1. Obvezna pozitivna ocena iz ustnega ocenjevanja v 2. ocenjevalnem obdobju iz opravljenih vaj na računalniku.

POPRAVNI IZPIT
Popravni izpit poteka v dveh delih: 
90 min traja pisno: teoretični in praktični del izpita, kjer dijak odgovarja na pisna vprašanja in rešuje nalogi z računalnikom (Excel in Word, programiranje). 
Nato sledi še ustni del izpita. Na pisnem delu dobi 80% točk na ustnem pa 20%.









